kalixlouiis/myanmar-wikipedia-corpus huggingface dataset:
ယင်းကိုတည်၍ ခိပ္ပါဘိည၊ ဒန္ဓာဘိညပုဂ္ဂိုလ် (၂)ပါးဖြင့် မြှောက်လျှင် (၂၀ × ၂)-၄၀-ဖြစ်၏။
ဤသို့ ဖလသမာပတ္တိဝီထိ (၄၀) အပြားရှိသည်၏ အဖြစ်ကိုဆို၏။
ပရမတ္ထသရူပဘေဒနီ၌ကား ဖလသမာပတ္တိဝီထိသည်လည်း မဂ္ဂဝီထိအတူပင် (၁၂၀) အပြားရှိ၏ဟုဆို၏။
ဖလသမာပတ္တိဝီထိ ဖြစ်ရာဘုံနှင့် ပုဂ္ဂိုလ် ဘုံအားဖြင့် သောတာပတ္တိဖလသမာပတ္တိဝီထိ (၃၀)၊ သကဒါဂါမိဖလသမာပတ္တိဝီထိ (၃၀)တို့သည် ကာမသုဂတိ (၇) ဘုံ၊ ဝေဟပ္ဖိုလ် တိုင်အောင်သော ရူပါဝစရ (၁၀) ဘုံ၊ အရူပ (၄) ဘုံ၊ ဤ (၂၁) ဘုံတို့၌သာ ဖြစ်ကုန်၏။
အနာဂါမိဖလသမာပတ္တိဝီထိ (၃၀)၊ အရဟတ္တဖလသမာပတ္တိဝီထိ (၃၀)တို့သည် ထို(၂၁)ဘုံ အပြင် သုဒ္ဓါဝါသ (၅) ဘုံတို့၌လည်းဖြစ်ကုန်၏။
ပုဂ္ဂိုလ်အားဖြင့် သောတာပတ္တိဖလသမာပတ္တိ ဝီထိ (၃၀)တို့သည် သောတာပတ္တိဖလဋ္ဌာန် ပုဂ္ဂိုလ်၌သာဖြစ်ကုန်၏။
အရဟတ္တဖလ သမာပတ္တိဝီထိ (၃၀)တို့သည် အရဟတ္တဖလဋ္ဌာန်ပုဂ္ဂိုလ်၌သာဖြစ်ကုန်၏။
စုစုပေါင်း လောကုတ္တရာ အပ္ပနာဝီထိ ဤသို့လျှင် မဂ္ဂဝီထိ (၁၂၀)၊ ဖလသမာပတ္တိဝီထိ (၁၂၀)တို့ကို ပေါင်းသည်ရှိသော် လောကုတ္တရာ အပ္ပနာဝီထိပေါင်း (၁၂၀ × ၂)-၂၄၀-ဖြစ်သတည်း။
စုစုပေါင်း အပ္ပနာဝီထိ ဈာနအပ္ပနာဝီထိ (၇၂)၊ လောကုတ္တရာ အပ္ပနာဝီထိ (၂၄၀)တို့ကို ပေါင်းသည်ရှိသော် အပ္ပနာဝီထိပေါင်း (၇၂+၂၄၀)-၃၁၂-ဖြစ်သတည်း။
စုစုပေါင်း မနောဒွါရဝီထိ မနောဒွါရကာမဇောဝီထိ (၁၀) အပ္ပနာဝီထိ (၃၁၂)တို့ကိုပေါင်းသည်ရှိသော် မနောဒွါရဝီထိပေါင်း (၁၀+၃၁၂)-၃၂၂ ဖြစ်သတည်း။
ဝီထိ စုစုပေါင်း ပဉ္စဒွါရဝီထိ (၉၅)၊ မနောဒွါရ ဝီထိ (၃၂၂)တို့ကို ပေါင်းသည်ရှိသော် ဝီထိ စုစုပေါင်း (၉၅+၃၂၂)-၄၁၇-ဖြစ်သတည်း။
ဆိုအပ်ခဲ့ပြီးသော မရဏာသန္နဝီထိ၊ ပစ္စဝေက္ခဏာဝီထိ (၂) မျိုး၊ ဆိုအပ်လတ္တံ့သော အဘိညာဉ်ဝီထိ၊ နိရောဓ သမာပတ္တိဝီထိ၊ အနုဝတ္တကဝီထိတို့သည် ဤ ဆိုအပ်ခဲ့ပြီးသော (၄၁၇) ဝီထိတို့၌ ထိုက်သည် အားလျော်စွာ အကျုံးဝင်ပြီးဖြစ်သောကြောင့် ၎င်းတို့ကို သီးခြားမရေတွက်တော့ပေ။
အဘိညာဉ်ဝီထိ အဘိညာဉ်ဝီထိ၊ နိရောဓသမာပတ္တိဝီထိတို့သည်လည်း (မဟဂ္ဂတ) ဈာနဝီထိ၌ပင် အတွင်းဝင်၏။
သို့သော်လည်း ဖြစ်ဟန်ထူး သောကြောင့်သာ အသီးထုတ်၍ ဆိုရလေသည်။
အဘိညာဉ်ဝီထိသည် ဒိဗ္ဗစက္ခုအဘိညာဉ်ဝီထိ၊ ဒိဗ္ဗသောတအဘိညာဉ်ဝီထိ၊ ဣဒ္ဓိဝိဓအဘိညာဉ်ဝီထိ၊ ပရစိတ္တဝိဇာနနအဘိညာဉ်ဝီထိ၊ ပုဗ္ဗေနိဝါသာနုဿတိ အဘိညာဉ်ဝီထိ၊ ယထာကမ္မူပဂအဘိညာဉ် ဝီထိ၊ အနာဂတံသအဘိညာဉ်ဝီထိအားဖြင့် (၇)ပါးအပြားရှိ၏။
ထိုတွင် တစ်ပါးတစ်ပါး၌ ပရိကမ္မပါဒကဗျာနဝီထိ၊ ပရိကမ္မဝီထိ၊ အဘိညာပါဒကဈာနဝီထိ၊ အဘိညာဝီထိအားဖြင့် (၄)ပါးစီ အပြားရှိသောကြောင့် အဘိညာဉ်ဝီထိပေါင်း (၇ × ၄)-၂၈-ပါး ဖြစ်သတည်း။
နိရောဓသမာပတ္တိဝီထိ နိရောဓသမာပတ္တိဝီထိသည်— ကာမပုဂ္ဂိုလ်၏ နိရောဓသမာပတ္တိဝီထိ၊ ရူပပုဂ္ဂိုလ်၏ နိရောဓသမာပတ္တိဝီထိအားဖြင့် (၂)ပါး အပြားရှိ၏။
ထိုတွင် ကာမပုဂ္ဂိုလ်၏ နိရောဓသမာပတ္တိဝီထိသည်လည်း အနာဂါမ်ပုဂ္ဂိုလ်၏ ဝီထိ၊ ရဟန္တာပုဂ္ဂိုလ်၏ ဝီထိအားဖြင့် (၂)ပါး အပြားရှိ၏။
ထိုတွင် အနာဂါမ်ပုဂ္ဂိုလ်၏ဝီထိသည်လည်း တိက္ခပုဂ္ဂိုလ်၏ ဝီထိ၊ မန္ဒပုဂ္ဂိုလ်၏ ဝီထိအားဖြင့် (၂)ပါး အပြားရှိ၏။
ထို့အတူ ရဟန္တာပုဂ္ဂိုလ်၏ဝီထိသည်လည်း တိက္ခပုဂ္ဂိုလ်၏ဝီထိ၊ မန္ဒပုဂ္ဂိုလ်၏ဝီထိအားဖြင့် (၂)ပါးပင် အပြားရှိသောကြောင့် ကာမပုဂ္ဂိုလ်၏နိရောဓ သမာပတ္တိဝီထိပေါင်း (၂ × ၂)-၄-ပါးဖြစ် သတည်း။
ထို့အတူ ရူပပုဂ္ဂိုလ်၏ဝီထိသည်လည်း (၄)ပါးပင် အပြားရှိသောကြောင့် နိရောဓသမာပတ္တိဝီထိပေါင်း (၄ × ၂)-၈-ပါး ဖြစ်သတည်း။
နိရောဓသမာပတ္တိဝီထိ ဖြစ်ရာဘုံနှင့် ပုဂ္ဂိုလ် ဘုံအားဖြင့် နိရောဓသမာပတ္တိဝီထိတို့သည် ကာမသုဂတိ (၇) ဘုံ၊ အသညသတ် ကြဉ်သော ရူပ (၁၅)ဘုံ၊ ဤ (၂၂)ဘုံတို့၌သာ ဖြစ်ကုန်၏။
ပုဂ္ဂိုလ်အားဖြင့် အနာဂါမိဖလဋ္ဌာန်၊ အရဟတ္တဖလဋ္ဌာန် ဤ (၂) ယောက်တို့၌သာ ဖြစ်ကုန်၏။
အနုဝတ္တကဝီထိများ ဆိုအပ်ခဲ့ပြီးသော ဝီထိများအပြင် အနုဝတ္တကခေါ်ဆိုင်ရာဝီထိတို့၏ နောက်လိုက် ဝီထိများလည်း ရှိကြသေးသည်။
ထိုအနုဝတ္တက ဝီထိတို့သည် ပဉ္စဒွါရိကာနုဝတ္တကဝီထိ၊ ဝိညတျာနုဝတ္တကဝီထိအားဖြင့် ၂-ပါးအပြား ရှိ၏။
ပဉ္စဒွါရိကာနုဝတ္တကဝီထိ ထိုတွင် ပဉ္စဒွါရိကာနုဝတ္တကဝီထိသည်လည်း စက္ခုဒွါရိကာနုဝတ္တကဝီထိ၊ သောတဒွါရိကာနုဝတ္တကဝီထိ၊ ဃာနဒွါရိကာနုဝတ္တကဝီထိ၊ ဇိဝှါဒွါရိကာနုဝတ္တကဝီထိ၊ ကာယဒွါရိကာနုဝတ္တကဝီထိအားဖြင့် ၅-ပါး အပြားရှိ၏။
ထိုတွင် စက္ခုဒွါရိကာနုဝတ္တကဝီထိသည်လည်း အတိတ်ရူပါရုံကို အာရုံပြုသော အတီတဂ္ဂဟဏမနောဒွါရဝီထိ၊ ရူပါရုံအပေါင်းကို အာရုံပြုသော သမူဟဂ္ဂဟဏမနောဒွါရဝီထိ၊ အထည်ကိုယ်ဒြပ်ကို အာရုံပြုသော အတ္ထဂ္ဂဟဏမနောဒွါရဝီထိ၊ အမည်နာမပညတ်ကို အာရုံပြုသော နာမဂ္ဂဟဏမနောဒွါရ ဝီထိအားဖြင့် ၄-ပါး အပြားရှိ၏။
သောတဒွါရိကာနုဝတ္တကဝီထိသည်လည်း (ဂေါအစရှိသော ဧကက္ခရသဒ္ဒါ၌) အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ ဂေါ-ဟူသော အမည် နာမပညတ်ကို အာရုံပြုသော နာမဂ္ဂဟဏမနောဒွါရဝီထိ၊ နွားဟူသော အထည်ဒြပ်ကို အာရုံပြုသော အတ္ထဂ္ဂဟဏမနောဒွါရဝီထိအားဖြင့် ၃-ဝီထိဖြစ်၏။
(ဃဋ-အစရှိသော ဒွက္ခရသဒ္ဒါ၌) ဃ-ဟူသော အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ ဋ-ဟူသော အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ ယဋ-ဟူသော အတိတ် သဒ္ဒါရုံအပေါင်းကို အာရုံပြုသော သမူဟဂ္ဂဟဏမနောဒွါရဝီထိ၊ ဃဋ-ဟူသော အမည် နာမပညတ်ကို အာရုံပြုသော နာမဂ္ဂဟဏမနောဒွါရဝီထိ၊ အိုးဟူသော အထည်ကိုယ် ဒြပ်ကို အာရုံပြုသော အတ္ထဂ္ဂဟဏမနောဒွါရ ဝီထိအားဖြင့် ၅-ဝီထိဖြစ်၏။
(ပုရိသ-အစရှိသော တျက္ခရသဒ္ဒါ၌) ပု-ဟူသော အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ ရိ-ဟူသော အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ သ-ဟူသော အတိတ် သဒ္ဒါရုံကိုအာရုံပြုသော အတီတဂ္ဂဟဏမနောဒွါရဝီထိ၊ ပုရိသ-ဟူသော အတိတ်သဒ္ဒါရုံ အပေါင်းကို အာရုံပြုသော သမူဟဂ္ဂဟဏ မနောဒွါရဝီထိ၊ ပုရိသ-ဟူသော အမည်နာမ ပညတ်ကိုအာရုံပြုသော နာမဂ္ဂဟဏမနောဒွါရ ဝီထိ၊ ယောက်ျားဟူသော အထည်ကိုယ်ဒြပ် ကိုအာရုံပြုသော အတ္ထဂ္ဂဟဏမနောဒွါရဝီထိအားဖြင့် ၆-ဝီထိဖြစ်၏။
ဤသို့စသည်ဖြင့် အက္ခရာတစ်လုံး တိုးတိုင်း အတီတဂ္ဂဟဏမနောဒွါရ တစ်ဝီထိတိုး၍ ဖြစ်၏။
ဃာနဒွါရိကာနုဝတ္တကဝီထိ၊ ဇိဝှါဒွါရိကာနုဝတ္တကဝီထိ၊ ကာယဒွါရိကာနုဝတ္တကဝီထိတို့သည်လည်း တစ်ပါးတစ်ပါး၌ စက္ခုဒွါရိကာနုဝတ္တကဝီထိကဲ့သို့ပင် အတီတဂ္ဂဟဏမနောဒွါရဝီထိ၊ သမူဟဂ္ဂဟဏမနောဒွါရဝီထိ၊ အတ္ထဂ္ဂဟဏမနောဒွါရဝီထိ၊ နာမဂ္ဂဟဏမနောဒွါရဝီထိအားဖြင့် ၄-ပါးစီအပြားရှိကုန်၏။
ဝိညတျာနုဝတ္တကဝီထိ ဝိညာတျာနုဝတ္တကဝီထိသည်လည်း— ကာယဝိညတျာနုဝတ္တကဝီထိ၊ ဝစီဝိညတျာနုဝတ္တကဝီထိအားဖြင့် ၂-ပါး အပြားရှိ၏။
ထိုတွင် ကာယဝိညာတျာနုဝတ္တကဝီထိသည်လည်း အတိတ်ရူပါရုံကို အာရုံပြုသော အတီတဂ္ဂဟဏမနောဒွါရဝီထိ၊ ရူပါရုံအပေါင်း ကိုအာရုံပြုသော သမူဟဂ္ဂဟဏမနောဒွါရဝီထိ၊ အထည်ကိုယ်ဒြပ်ကို အာရုံပြုသော အတ္ထဂ္ဂဟဏမနောဒွါရဝီထိ၊ ကာယဝိညတ်ကို အာရုံပြုသော ဝိညတ္တိဂ္ဂဟဏမနောဒွါရဝီထိ၊ ဝိညတ်ပြုသောပုဂ္ဂိုလ်၏ အလိုဆန္ဒကို အာရုံပြုသော အဓိပ္ပါယဂ္ဂဟဏမနောဒွါရဝီထိအားဖြင့် ၅-ပါးအပြားရှိ၏။
ဝစီဝိညတျာနုဝတ္တကဝီထိသည်လည်း-(ဧကက္ခရသဒ္ဒါ၌) အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရဝီထိ၊ အမည် နာမပညတ်ကို အာရုံပြုသော နာမဂ္ဂဟဏမနောဒွါရဝီထိ၊ အထည်ကိုယ်ဒြပ်ကို အာရုံပြုသော အတ္ထဂ္ဂဟဏမနောဒွါရဝီထိ၊ ဝစီဝိညတ်ကို အာရုံပြုသော ဝိညတ္တိဂ္ဂဟဏ-မနောဒွါရဝီထိ၊ ဝိညတ်ပြုသောပုဂ္ဂိုလ်၏ အလိုဆန္ဒကိုအာရုံပြုသော အဓိပ္ပါယဂ္ဂဟဏမနောဒွါရဝီထိအားဖြင့် ၅-ပါး အပြားရှိ၏။
(ဒွက္ခရသဒ္ဒါ၌) တစ်လုံးတစ်လုံးသော အက္ခရာ ဟူသော အတိတ်သဒ္ဒါရုံကို အာရုံပြုသော အတီတဂ္ဂဟဏမနောဒွါရ ၂-ဝီထိ၊ အက္ခရာ (၂) လုံးဟူသော အတိတ်သဒ္ဒါရုံအပေါင်းကို အာရုံပြုသော သမူဟဂ္ဂဟဏမနောဒွါရဝီထိ၊ အမည်နာမပညတ်ကို အာရုံပြုသော နာမဂ္ဂဟဏမနောဒွါရဝီထိ၊ အထည်ကိုယ်ဒြပ် ကိုအာရုံပြုသော အတ္ထဂ္ဂဟဏမနောဒွါရဝီထိ၊ ဝစီဝိညတ်ကို အာရုံပြုသော ဝိညတ္တိဂ္ဂဟဏ-မနောဒွါရဝီထိ၊ ဝိညတ်ပြုသောပုဂ္ဂိုလ်၏ အလိုဆန္ဒကိုအာရုံပြုသော အဓိပ္ပါယဂ္ဂဟဏမနောဒွါရဝီထိအားဖြင့် ၇-ပါးအပြားရှိ၏။
ဤသို့စသည်ဖြင့် အက္ခရာတစ်လုံးတိုးတိုင်း အတီတဂ္ဂဟဏမနောဒွါရ တစ်ဝီထိတိုး၍ ဖြစ်၏။
ဤအနုဝတ္တကဝီထိတို့သည် ရှေး၌ဆိုအပ်ခဲ့ပြီးသော ကာမမနောဒွါရဝီထိတို့၌ပင် ထိုက်သည်အားလျော်စွာ ဝင်ကုန်၏။
ဝီထိလက်ရိုး ပရမတ္ထသရူပဘေဒနီ၊ ဘာသာဋီကာ)။
ဆက်စပ်ဖတ်ရှုရန် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
ယာဝဇီဝိကဝတ္ထု အကြင်မျှလောက်သာ အသက်ရှိသောဝတ္ထု။
အသက်ထက်ဆုံး (ဆောင်ယူ၍) ဘုဉ်းပေး သုံးဆောင်-အပ်-သင့်-ထိုက်-ကောင်းသောဝတ္ထု။
ယာဝဇီဝိက ဝတ္ထုများ ယာဝကာလိကဝတ္ထု, ယာမကာလိကဝတ္ထု, သတ္တာဟကာလိကဝတ္ထု, ရေတို့မှ ကြွင်းကျန်သော ခဲဖွယ်ကိစ္စ, ဘောဇဉ်ကိစ္စကို မပြီးစေနိုင်သော သစ်မြစ်, သစ်သီး စသည်အားလုံး ဖြစ်ကြသည်။
(ဝိ၊၃၊၂၉၂-၃။
ဝိ၊ဋ္ဌ၊၃၊၉၉-၁၀၃။
ဝိ၊သင်္ဂဟ၊၉၄-၉။
) ယာမကာလိကံ သတ္တာဟကာလိကံ ယာဝဇီဝိကံ အာဟာရတ္ထာယ ပဋိဂ္ဂဏှာတိ။
ဝိ၊၂၊၁၁၂၊ ၁၁၆။
အနာပတ္တိ... ယာဝဇီဝိကံ သတိ ပစ္စယေ ပရိဘုဉ္ဇတိ၊ ဝိ၊၂၊၁၁၆—၇။
ဣဒံ ပနကာလိကာဒိတ္တယံ, ကာလဝိမုတ္တဉ္စ ဥဒကံ ဌပေတွာ အဝသေသမူလဖလာဖလာဒိ ယံ နေဝ ခါဒနီယတ္ထံ န ဘောဇနိယတ္ထံ ဖရတိ၊ တံယာဝဇီဝံ နိဒဟိတွာ သတိ ပစ္စယေ ပရိဘုဉ္ဇိတဗ္ဗတော ယာဝဇီဝိကံ နာမ။
(ဝိ၊ဋ္ဌ၊၃၊၁၀၅။
ဝိ၊သင်္ဂဟ၊၉၄။
) တိပိဋကအဘိဓာန် အတွဲ-၁၇ အမြစ် စသော ဆေး နနွင်၊ ချင်းစိမ်း၊ လင်းနေ၊ ဆိပ်ဖူး၊ ဓိဝုတ်၊ ကုလားဆောင်းမေခါး ပန်းရင်း၊ နွားမြေးရင်းဟူသော အမြစ်ဆေးတို့ကိုလည်းကောင်း၊ ထိုမှတစ်ပါးသော ခဲဖွယ်ဘောဇဉ် အရာမမြောက်သော အမြစ်ဆေး တို့ကိုလည်းကောင်း၊ အကပ်ခံ၍ အသက်ထက်ဆုံး ဆောင်ထားစိမ့်သောငှာလည်းကောင်း၊ အနာဟူသော အကြောင်းရှိခဲ့သော် သုံးဆောင်စိမ့်သောငှာလည်းကောင်း ခွင့်ပြု၏။
အနာဟူသောအကြောင်းမရှိဘဲ သုံးဆောင်သောရဟန်းအား ဒုက္ကဋ်။
ဆေးကြိတ်ကျောက်ပြင်ကိုလည်းကောင်း၊ ဆေးကြိတ်ကျောက်လုံးကိုလည်းကောင်း ခွင့်ပြု၏။
[ယထာ စ မူလေ၊ ဧဝံ ကန္ဒာဒီသုပိ ယံ လက္ခဏံ ဒယိတံ (ပကတိအာဟာရမဟုတ်သော လက္ခဏာ) တဿဝ ဝသေန ဝိနိစ္ဆယော ဝေဒိတဗ္ဗာ။
ယဉ္စ တံ ပါဠိယံ ဟလိဒ္ဒါဒိ အဋ္ဌဝိဓံ ဝုတ္တံ၊ တဿ ခန္ဓတစပုပ္ဖဖလမ္ပိ သဗ္ဗံ ယာဝဇီဝိကန္တိ ဝုတ္တံ။
[ပါစိတျာဒိ -ဋ္ဌ -၉၉] ဖန်ဆေး တမာပန်၊ လက်ထုတ်ဖန်၊ ဗြူးတား၊ ပုံလုံခါးဖန် (ကင်းပုံကိုဆိုသည်)၊ ခွေးတောက်ဖန်၊ သင်းဝင် ဖန်ဟူသောဖန်ဆေးတို့ကိုလည်းကောင်း၊ ထိုမှတစ်ပါး ခဲဖွယ်ဘောဇဉ် အရာမမြောက်သော ဖန်ဆေးတို့ကို လည်းကောင်း ယာဝဇီဝိကအဖြစ် ခွင့်ပြု၏။
အရွက် တမာရွက်၊ လက်ထုတ်ရွက်၊ ဗြူးတားပုံလုံခါးရွက်၊ ရုံရွက်၊ ဝါးရွက်ဟူသော အရွက်ဖြစ်သော ဆေးတို့ကိုလည်းကောင်း၊ ထိုမှတစ်ပါး ခဲဖွယ်ဘောဇဉ်အရာမမြောက်သော အရွက်ဖြစ်သော ဆေးတို့ကို လည်းကောင်း၊ ယာဝဇီဝိကအဖြစ် ခွင့်ပြု၏။
[န ကေဝလဉ္စ ပဏ္ဏာနိယေဝ တေသံ ပုပ္ဖဖလာဒီနိပိ ယာဝဇီဝိကာနိ။
] (ပါစိတျာဒိ-ဋ္ဌ၊ စာ-၁၀၂) အသီး အိပ်မွေ့သီး၊ ပိတ်ချင်းသီး၊ ငရုတ်သီး၊ ဖန်ခါးသီး၊ သစ်ဆိမ့်သီး၊ သျှစ်သျှာသီး၊ သမင်စာသီးဟူသော အသီးဆေး၊ အခြားသော ခဲဖွယ်ဘောဇဉ် မမြောက်သော အသီးဆေးတို့ကို ယာဝဇီဝိကအဖြစ် ခွင့်ပြု၏။
ရှိန်းခိုစစ်၊ ရှိန်းခိုစေး၊ ရှိန်းခိုလွှာ၊ ချိပ်စစ်၊ ချိပ်နှစ်၊ ချိပ်လွှာ၊ ပွဲလျက်ဟူသော အစေးဖြစ်သော ဆေး၊ ခဲဖွယ်ဘောဇဉ် အရာမမြောက်သော အစေးဖြစ်သောဆေးတို့ကို ယာဝဇီဝိကအဖြစ် ခွင့်ပြု၏။
ဆား ပင်လယ်ဆား၊ ဆားပုပ်၊ သိန္ဓောဆား၊ တွင်းထွက်ဆာ၊ ချက်ဆားဟူသော ဆားဆေးတို့ကိုလည်းကောင်း၊ ခဲဖွယ်ဘောဇဉ် အရာမမြောက်သော အခြားဆားဆေးတို့ကိုလည်းကောင်း ယာဝဇီဝိကအဖြစ် ခွင့်ပြု၏။
မန်ကျည်းရွက်ကြမ်း ပြည်ပန်းချိုရွက် ဟင်းချက်စားကောင်းသော အရွက်ကို ကြဉ်၍ ကြွင်းသော အရွက်များကို ယာဝဇီဝိကဟု ဆိုသောကြောင့် မန်ကျည်းရွက်, ကင်ပွန်းရွက်, ပြည်ပန်းချိုရွက် အစရှိသော အရွက်တို့၌ နုသော (တချို့ မနုမရင့်) အရွက်များကို ဟင်းချက်၍ စားလေ့ရှိသောကြောင့် ရင့်သောအရွက်ကို ယာဝဇီဝိကဟု ယူရသည်။
ထို့ကြောင့် ညနေအခါ သင့်မြတ်သော ရောဂါရှိလျှင် (ချောင်းဆိုး အသံဝင်စသည်) ထန်းလျက်ရည် စသည်နှင့် ထိုအရွက်ကြမ်းတို့ ကျိုကာ သောက်နိုင်သည်။
(ခုဒ္ဒသိက္ခာဘာသာဋီကာ၊၁၄၇။
) ကောက်ပဲနှင့် အသား, အရိုးများ ယဉ္စ ကိဉ္စိ သုဈာပိတံ (ခုဒ္ဒသိက္ခာဂါထာ၊၉၆။
)၌ ဆိုထားသည်အရ - ကောက်ပဲတို့မှ ဖြစ်သောအစာနှင့် အသား, အရိုးပင် ဖြစ်စေကာမူ ကောင်းကောင်း မီးလောင်စေအပ်ပြီးဖြစ်၍ ကျွမ်းနေလျှင် (မီးသွေးခဲ ဖြစ်နေလျှင်, ပြာဖြစ်နေလျှင်) ယာဝဇီဝိကတည်း။
မဟာဝိကဋဆေး ရဟန်းတစ်ပါး မြွေကိုက်သဖြင့် ဘုရားရှင် ခွင့်ပြုတော်မူအပ်သော မဟာဝိကဋဆေးဟု ခေါ်ဝေါ်အပ်သော ကျင်ကြီး, ကျင်ငယ်, မြေညက်, ပြာ အစရှိသော အလုံးစုံသည်လည်း ယာဝဇီဝိကတည်း။
အာဒိသဒ္ဒါဖြင့် ကန္ဒ ခါဒနီယ (အဥ ခဲဖွယ်) စသည်၌ ပြအပ်ခဲ့သော ဟင်းချက်၍ မရကောင်းသော သစ်ဥ, သစ်မြစ်, သစ်ပွင့်, အမှုန့်တို့ကိုပါ ယာဝဇီဝိကဟု ယူပါ။
ဂီနှင့် အက်စတိုပါ၏ စွန့်စားခန်းများ () သည် ဘရာဇီး အန်နီမေရှင်းရုပ်မြင်သံကြားဇာတ်လမ်းတွဲဖြစ်သည်။
၎င်းကို ၂၀၀၉ ခုနှစ်တွင် ကာတွန်းကွန်ယက် ရုပ်သံလိုင်း တွင် ထုတ်လွှင့် ပြသခဲ့သည်။
အတွဲ ၂ ကို ၂၀၁၀ ခုနှစ်တွင် ထုတ်လွှင့် ပြသခဲ့သည်။
အတွဲ ၃ ကို ၂၀၁၁ နိုဝင်ဘာ ၁၃ တွင် ထုတ်လွှင့် ပြသခဲ့သည်။
လက်တင်အမေရိကတွင် ၂၀၁၃ ဒီဇင်ဘာ ၂ တွင် Tooncast နှင့် Boomerang ရုပ်သံလိုင်း တွင် ထုတ်လွှင့် ပြသခဲ့သည်။
အတွဲ ၄ ကို ၂၀၁၅ စက်တင်ဘာ ၇ တွင် ကာတွန်းကွန်ယက် ရုပ်သံလိုင်း တွင် ထုတ်လွှင့် ပြသခဲ့သည်။
အတွဲ ၅ ကို ၂၀၂၁ ဧပြီ တွင် Boomerang ရုပ်သံလိုင်း တွင် ထုတ်လွှင့် ပြသခဲ့သည်။
အကျဉ်းချုပ် ဂီနှင့် အက်စတိုပါ၏ စွန့်စားခန်းများ၊ ငယ်ခွေးနှစ်ကောင်နှင့် သူတို့၏သူငယ်ချင်းများ၊ ခရော့ကက်၊ ပီတီဘူရို၊ ဗီဗီဗလဟင်ဟာနှင့် ရီဘယ်ဒို။
ဇာတ်ကောင်များ အဓိကဇာတ်ကောင်များ ဂီ "အိဂီင်ဟို" (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် West Highland White Terrier ထီးနှင့် ဇာတ်လမ်းတွဲ၏အဓိကဇာတ်ကောင်ဖြစ်သည်။
သူ့မှာ ဖလိုပီနားရွက်ရှိသည်။
အက်စတိုပါ (၊ အသံသရုပ်ဆောင်: အက်ဒွာဒို ဂျဒိမ်) သည် အဆီ ခဲရောင်ခွေးထီးဖြစ်သည်။
သူသည် ဂီ၏အကောင်းဆုံးသူငယ်ချင်းဖြစ်သည်။
သူ့မှာ ဖလိုပီနားရွက်နှင့် အဖြူရောင် muzzle ရှိသည်။
ခရော့ကက် စပန်နီယယ် (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် အညိုရောင်အင်္ဂလိပ် ကော့ကာ စပန်နီယယ်မဖြစ်သည်။
သူမသည် ဂီ၏ရည်းစားဖြစ်သည်။
သူမသည် နှလုံးတက်ဂ်ပါသော အဝါရောင်ကော်လာကို ဝတ်ဆင်ထားသည်။
ပီတီဘူရို "ပီတီ" (၊ အသံသရုပ်ဆောင်: အက်ဒွာဒို ဂျဒိမ်) သည် အသားရောင်ပစ်ဘူးလ်ထီးတစ်ကောင်။
သူသည် ဆူးပါသော အညိုရောင်ကော်လာနှင့် အစိမ်းရောင်သားမွေးပါသော ပန်းရောင်ဦးထုတ်ကို ဝတ်ဆင်ထားသည်။
ဒိုနာ အိဂီလဒါ (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် West Highland White Terrier မဖြစ်သည်။
သူမသည် ဂီ၏မိခင်ဖြစ်သည်။
သူမတွင် ဖလိုပီနားရွက်၊ အညိုရောင်ဆံပင်နှင့် အနီရောင်နှုတ်ခမ်းရှိသည်။
သူမသည် ခရမ်းရောင်ဖိနပ်၊ အနက်ရောင်ဂါဝန၊ ပန်းရောင်အင်္ကျီနှင့် အနီရောင်တီယာရာကို ဝတ်ဆင်ထားသည်။
အခြားဇာတ်ကောင်များ ဗီဗီဗလင်ဟာ (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် ခရမ်းရောင်ဆံပင်ပါသော မိန်းကလေးဖြစ်သည်။
သူမတွင် အဖြူရောင်အရေပြားနှင့် အနက်ရောင်တင်းတိပ်ရှိသည်။
သူမသည် ခရမ်းရောင်အင်္ကျီ၊ အပြာရောင်ဘောင်းဘီနှင့် လိမ္မော်ရောင်ဘွတ်ဖိနပ်ကို ဝတ်ဆင်ထားသည်။
ရီဘယ်ဒို "ရီဘာ" (၊ အသံသရုပ်ဆောင်: အာလီ ကာဒိုဆို) သည် ကြွက်ထီးဖြစ်သည်။
သူသည် အပြာရောင်ဂျင်းကို ဝတ်ဆင်ထားသည်။
ရော့ကက် စပန်နီယယ် (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် ပြင်သစ်အသားရောင်ကော့ကာ စပန်နီယယ်မဖြစ်သည်။
သူမသည် ခရော့ကက်၏ဝမ်းကွဲဖြစ်သည်။
သူမတွင် အနီရောင်ဆံပင်ရှိသည်။
သူမသည် အဖြူရောင်ဘွတ်ဖိနပ်၊ အဖြူရောင်စကတ်၊ အဝါရောင်ကြယ်သီးလေးခုပါသော ခရမ်းရောင်အင်္ကျီရှည်နှင့် ခရမ်းရောင်ဘယ်ရီကတ်ကို ဝတ်ဆင်ထားသည်။
ဆရာမ ဂျာရာရာကာ (၊ အသံသရုပ်ဆောင်: ရီကာဒို အိုင်ဒာရ) သည် အစိမ်းရောင်မြွေမဖြစ်သည်။
သူမတွင် အနီရောင်ဆံပင်နှင့် ပန်းရောင်နှုတ်ခမ်းရှိသည်။
သူမသည် မျက်မှန်နှင့် အဝါရောင်နားကွင်းကို ဝတ်ဆင်ထားသည်။
ပီတီဘီလာ (၊ အသံသရုပ်ဆောင်: အက်ဒွာဒို ဂျဒိမ်) သည် အသားရောင်ပစ်ဘူးလ်မဖြစ်သည်။
သူမသည် ပီတီဘူရို၏ရည်းစားဖြစ်သည်။
သူမတွင် အညိုရောင်ဆံပင်နှင့် အနီရောင်နှုတ်ခမ်းရှိသည်။
သူမသည် ပန်းရောင်ဂါဝန၊ အစိမ်းရောင်အင်္ကျီနှင့် အစိမ်းရောင် bow ကို ဝတ်ဆင်ထားသည်။
ပီတီဘာလင်ဟာ (၊ အသံသရုပ်ဆောင်: အက်ဒွာဒို ဂျဒိမ်) သည် အသားရောင်ပစ်ဘူးလ်ထီးဖြစ်သည်။
သူသည် ပီတီဘူရို၏ညီအငယ်ဖြစ်သည်။
သူမသည် လိမ္မော်ရောင်အင်္ကျီနှင့် အစိမ်းရောင်သားမွေးပါသော ပန်းရောင်ဦးထုတ်ကို ဝတ်ဆင်ထားသည်။
ဂျိုင်းမီင်ဟို (၊ အသံသရုပ်ဆောင်: အက်ဒွာဒို ဂျဒိမ်) သည် ဝက်ထီးဖြစ်သည်။
နက်ဒ်ဆင် (၊ အသံသရုပ်ဆောင်: အက်ဒွာဒို ဂျဒိမ်) သည် ကောင်လေးဖြစ်သည်။
သူသည် ဂီ၏အိမ်နီးချင်းဖြစ်သည်။
သူမတွင် အဖြူရောင်အရေပြားရှိသည်။
သူသည် အညိုရောင်ဘောင်းဘီနှင့် အပြာရောင်အင်္ကျီကို ဝတ်ဆင်ထားသည်။
အစ်ကိုကြီး () သည် ကြီးနှင့် သန်မာသောအသားရောင်ခွေးထီးဖြစ်သည်။
သူ့မှာ အနက်ရောင်ဆံပင်ရှိသည်။
သူသည် လိမ္မော်ရောင်ဖိနပ်၊ အညိုရောင်ဘောင်းဘီတိုနှင့် အစိမ်းရောင်အင်္ကျီကို ဝတ်ဆင်ထားသည်။
ဂျက်စတင် ဘီဘီလို (၊ အသံသရုပ်ဆောင်: အက်ဒွာဒို ဂျဒိမ်) သည် အဝါရောင်ငှက်ထီးဖြစ်သည်။
သူ့မှာ အညိုရောင်ဆံပင်ရှိသည်။
သူသည် စိမ်းပြာ‌ရောင်ဖိနပ်၊ အပြာရောင်ဘောင်းဘီ၊ အနက်ရောင်အင်္ကျီရှည်၊ အဖြူရောင်အင်္ကျီ၊ ညာလက်မောင်း၌ အနီရောင်လက်ပတ်နာရီနှင့် အပြာရောင်ဦးထုပ်ကို ဝတ်ဆင်ထားသည်။
လစ်ဗီးယား (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် အသားရောင်ခွေးမဖြစ်သည်။
ဘာဒီ () သည် အနီရောင်ငှက်ထီးဖြစ်သည်။
ဒေါက်တာ အော်စကာ တွန်း (၊ အသံသရုပ်ဆောင်: အက်ဒွာဒို ဂျဒိမ်) သည် ဆရာဝန်ဖြစ်သည်။
ဂျက် ပီ ဒီ'ကာရီ (၊ အသံသရုပ်ဆောင်: အက်ဒွာဒို ဂျဒိမ်) သည် ပြင်သစ်ပန်းရောင်ခွေးထီးဖြစ်သည်။
သူ့မှာ ခရမ်းရောင်ဆံပင်ရှိသည်။
သူသည် ခဲရောင်ဖိနပ်၊ အနက်ရောင်ဘောင်းဘီ၊ စိမ်းပြာရောင် apron၊ လိမ္မော်ရောင်လည်စည်းပါသော အပြာရောင်အင်္ကျီနှင့် လိမ္မော်ရောင်မျက်မှန်ကို ဝတ်ဆင်ထားသည်။
ဘီဆာ (၊ အသံသရုပ်ဆောင်: မာရီယာနာ ကယ်လ်တာဘီယာနို) သည် အသားရောင်ခွေးမဖြစ်သည်။
သူမတွင် ဖလိုပီနားရွက်နှင့် အဖြူရောင်ဆံပင်ရှိသည်။
သူမသည် ခရမ်းရောင်ဖိနပ်၊ ပန်းရောင်ဂါဝန၊ အနက်ရောင်မျက်မှန်နှင့် ရွှေရောင်နားကွင်းသုံးခုကို ဝတ်ဆင်ထားသည်။
ရာဖယ် ချာကာလ () သည် စပိန်တင်းနစ်ကစားသမားနှင့် ရာဖယ် နာဒယ်၏သရော်စာဖြစ်သည်။
ဒိုနာ ဂရာလဟာ (၊ အသံသရုပ်ဆောင်: အက်ဒွာဒို ဂျဒိမ်) သည် အဇူရီဂျေးထီးဖြစ်သည်။
ဒေါက်တာ (၊ အသံသရုပ်ဆောင်: အက်ဒွာဒို ဂျဒိမ်) သည် ဝက်ဝံထီးဖြစ်သည်။
မစ္စတာရေဘဝဲ (၊ အသံသရုပ်ဆောင်: အက်ဒွာဒို ဂျဒိမ်) သည် အနီရောင်ရေဘဝဲထီးဖြစ်သည်။
အစီအစဉ်တင်ဆက်သူ (၊ အသံသရုပ်ဆောင်: အက်ဒွာဒို ဂျဒိမ်) သည် ဂေါ်ရီးလားမျောက်ဝံထီးဖြစ်သည်။
အဒေါ်ဂလောဆီယာ () သည် အနီအသားရောင်ခွေးမဖြစ်သည်။
သူမတွင် အနီအညိုရောင်ဆံပင်နှင့် အနီရောင်နှုတ်ခမ်းရှိသည်။
သူမသည် ကောင်းကင်ပြာအရောင်ဖိနပ်၊ ကောင်းကင်ပြာအရောင်စကတ်နှင့် ရွှေအရောင်နားကွင်းကို ဝတ်ဆင်ထားသည်။
ပိုလင်ဟာ () သည် ကြီးနှင့် သန်မာသောခရမ်းရောင်ခွေးမဖြစ်သည်။
သူမတွင် အနက်ရောင်တင်းတိပ်၊ အနီအညိုရောင်ဆံပင်နှင့် အနီရောင်နှုတ်ခမ်းရှိသည်။
အပိုင်းများ အတွဲ ၁ The Dog's In Concert Férias Frustradas O Natal de Gui e Estopa A Incrível Fábrica de Doces Total Vaca Estopa Gato Estopa o Lutador Guerra de Nervos Video Game Dia de Beleza Spa A Hora do Aperto Esconde Esconde Prima Esnobe Skate Gui a Cabo Enciclopédia Japão Show De Talentos Gordo e Magro Egoísta Irmãozinho Pitibela Professora Jararaca A Luva De Três Listras Maiô de Bolinhas Cabeleireiro အတွဲ ၂ Golfinhos Rotadores Tubarão Aquário Natural Tartaruga Anta Mico Raia Pantanal Jibóia Tamanduá Capivara Cidade de Arrecife Polvo အတွဲ ၃ Birdy As Mentiras que os Adultos Contam Queridinha Barba Girl Fashionista Relaxamento Tchú Tchá Padrinho De Casamento Bichos De Estimação Concurso de bolos Justin Bibelô Sotaque Colméia Lady Gaga É Nois nas Fritas O Perfume Confusão Médica Nerdson Amor e Músculos Festa do Pijama O Aparelho Garotos A Espinha Mãe Maneira Biscoito da Sorte O Vampiro အတွဲ ၄ Clubinho Bisa A Cabeça da Cróquete Cubo Mágico Curling Gatada Rosa Zuzubalândia Gubi gugubi A Fada do Dente Joga Comigo Blog da Róquete Piolho Comgás A Boneca အတွဲ ၅ O Presente da Róquete Jogadores de Futebol A Máquina de Algodão Doce Cuecas Conforto O Enrolador Concurso de Miss Coisa de Cinema Escola em Casa Namora Comigo Cara de uma focinha da outra Bolo Monstro Fashion Runaway As Encomendas ကိုးကား ပြင်ပလင့်ခ် ကဏ္ဍ:ဘရာဇီး ရုပ်မြင်သံကြား ဇာတ်လမ်းတွဲများ ကဏ္ဍ:ပေါ်တူဂီဘာသာ တီဗွီဇာတ်လမ်းတွဲ အစီစဉ် ကဏ္ဍ:ကာတွန်းရုပ်သံဇာတ်လမ်းတွဲများ။
တပည့်ရဟန်း သာမဏေတို့၏ အပြစ်ကြီးအပြစ်ငယ်ကို ကပ်၍ ရှုတတ်သော-တပည့်ရဟန်းသာမဏေတို့ကို ဆုံးမသွန်သင်တတ်သော-ရဟန်း၊ တပည့်ရဟန်း သာမဏေတို့၏ မိဘအရာ၌ တည်သော-တာဝန်ခံဖြစ်သော-ရဟန်း၊ ဥပဇ္ဈာယ်ရဟန်း၊ ဥပဇ္ဈာယ်ဘုန်းကြီး၊ ဥပဇ္ဈာယ်ဆရာတော်။
(နီတိ၊ သုတ္တ၊ သျ၊ နှာ(၁၇၆)၌ ဥပဒံ = ကြီးငယ်အပြစ် စိစစ်စေ့ငု ရှုခြင်းသဘောကို-ဟု အနက်ပေးသည်။
) ဝဇ္ဇာဝဇ္ဇံ ဥပနိဇ္ဈာယတီတိ ဥပဇ္ဈာ ဝိ၊ဋ္ဌ၊၃၊၃၁၅။
ဝဇ္ဇာဝဇ္ဇံ ဥပနိဇ္ဈာယတီတိ ဣမိနာ ဥပဇ္ဈာယသဒ္ဒသမာနတ္ထော ဥပဇ္ဈာသဒ္ဒါပီတိ ဒေဿတိ။
သာရတ္ထ၊၃၊၂၆၇။
ဥပဇ္ဈာတိ ဥပဇ္ဈာယသဒ္ဒသမာနတ္ထော အာကာရန္တော ဥပဇ္ဈာသဒ္ဒါတိ ဒေဿတိ။
ဥပဇ္ဈာယသဒ္ဒါ ဧဝဝါ ဥပဇ္ဈာ၊ ဥပယောဂပစ္စတ္တဝစနေသု ယကာရလောပံ ကတွာ ဧဝံ ဝုတ္တော ကရဏဝစနာဒီသု ဥပဇ္ဈာသဒ္ဒဿ ပယောဂါဘာဝါတိ ဒဋ္ဌဗ္ဗံ။
ဝိမတိ၊၂၊၁၃၂။
(ဝိ၊ဋ္ဌ၊၂၊၂၁၉၊ ၃၀၂။
ဝိ၊ဋ္ဌ၊၃၊၃၀၇။
ဝိ၊ဋ္ဌ၊၄၊၈။
ဝိ၊သင်္ဂဟ၊၇၂။
မ၊ဋ္ဌ၊၂၊၁၅၂။
သံ၊ဋ္ဌ၊၁၊၁၀၉။
အဘိ၊ဋ္ဌ၊၂၊၄၃၂။
ထေရ၊ဋ္ဌ၊၁၊၃၇။
သာရတ္ထ၊၃၊၃၆၉။
ကင်္ခါ၊ဋီ၊၂၀၊ ဝဇ္ဇာဝဇ္ဇဿ ဥပနိဇ္ဈာယနံ ဥပဇ္ဈာ။
ဥပဇ္ဈာယဿ ဘာဝေါ၊ ယံ သန္ဓာယ ဝုတ္တံ “ဥပဇ္ဈ ဂါဟာပေတဗ္ဗောတိ၊ ဥပသမ္ပဒါပေက္ခောတိ သမ္ဗန္ဓော။
နီတိ၊သုတ္တ၊၁၁၄၀။
) ကေဝလံ န ပုန ဥပဇ္ဈာ ဂေဟတဗ္ဗာ။
ဝဇိရ၊၁၁၃။
တိပိဋကအဘိဓာန် အတွဲ-၄ အပိုင်း-၂ ဥပဇ္ဈာယ်ကို ခွင့်ပြု ဘုရားလက်ထက်တော်၌ သွန်သင်မည့် ဥပဇ္ဈာယ်မရှိသော သူတို့၏ ဝတ်ပုံ, ရုံပုံ, ဆွမ်းခံပုံမှစ မယဉ်ကျေးတဲ့အမှုတွေ လူများက တွေ့သဖြင့် ကဲ့ရဲသောကြောင့် အနုဇာနာမိ ဘိက္ခဝေ ဥပဇ္ဈာယံဟု ဆုံးမမည့် ဥပဇ္ဈာယ်ကို ခွင့်ပြုတော်မူခဲ့သည်။
ဥပဇ္ဈာယ်ယူ ဥပဇ္ဈာယော မေ ဘန္တေ ဟောဟိ သုံးကြိမ် နှုတ်မြွက်ပြီး တောင်းပန်သောအားဖြင့် ဥပဇ္ဈာယ်ဆရာဟု စိတ်ထဲ၌ မှတ်ယူထား ခြင်းကို ဥပဇ္ဈာယ်ယူဟု ခေါ်သည်။
ဥပဇ္ဈာယ်ပေး တပည့်က ဥပဇ္ဈာယ် ယူသောအခါ ဆရာက ပါသာဒိကေန သမ္ပာဒေဟိ ဟု ဆို၍ ဥပဇ္ဈာယ်ဖြစ်ကြောင်း အသိပေးလိုက်ခြင်းကို ဥပဇ္ဈာယ်ပေးဟု ဆိုပါသည်။
ဥပဇ္ဈာယ်ယူပုံ, ပေးပုံ ဥပဇ္ဈာယော မေ ဘန္တေ ဟောဟိ၊ ဥပဇ္ဈာယော မေ ဘန္တေ ဟောဟိ၊ ဥပဇ္ဈာယော မေ ဘန္တေ ဟောဟိ။
ဘန္တေ၊ အရှင်မြတ်ဘုရား။
အာယသ္မာ၊ သက်တော်ရှည်သော။
တွံ၊ အရှင်မြတ်ဘုရားသည်။
မေ၊ ဘုရားတပည့်တော်၏။
ဥပဇ္ဈာယော၊ အပြစ်ကြီး အပြစ်ငယ်ကို ကြည့်ရှုမပြတ် ဆုံးမတတ်သော ဥပဇ္ဈာယ် ဆရာသည်။
ဟောဟိ၊ ဖြစ်တော်မူပါဘုရား။
(ပါဠိသုံးကြိမ် အနက် ၁-ကြိမ် တပည့်ကဆိုပါ၊ ဒုတိယမ္ပိ တတိယမ္ပိ ထည့်ဖို့ မလိုပါ။
)ပါသာဒိကေန သမ္ပာဒေထ။
ပါဃာဒိကေန၊ ကြည်ညိုဖွယ်ကို ဆောင်သော ကိုယ် အမူအရာ နှုတ်အမူအရာအားဖြင့်။
တိဝိဓံ သိက္ခံ၊ သိက္ခာ သုံးရပ် သာသနာတော် မြတ်ကို။
သမ္ပါဒေထ၊ ပြည့်စုံစေကြကုန်လော။
(ဆရာက ဆို)အာမ ဘန္တေ။
အာမ၊ ပြည့်စုံစေပါ၏ဘုရား။
(တပည့်ကဆို၊ မဆိုပဲလဲ ပြီးနိုင်သည်။
) ဥပဇ္ဈာယ်ပေးပုံ ၅-ပုဒ် တပည့်က ဥပဇ္ဈာယ်ယူသောအခါ- သာဟု = ကောင်းပြီဟုလည်းကောင်း။
လဟု = ငါ့အား သင်၏ ဥပဇ္ဈာယ်အဖြစ်၌ ဝန်မလေး ပေါ့ပါး၏။
ဩပါယိကံ = သင်၏ ဥပဇ္ဈာယ်ယူခြင်းသည် နည်းလမ်း ကျ၏။
ပဋိရူပကံ =သင်၏ ဥပဇ္ဈာယ်ယူခြင်းသည် သင့်လျော် လျောက်ပတ်၏။
ပါသာဒိကေန သမ္ပာဒေဟိ = ဟုလည်းကောင်း ၅-ပုဒ်ရှိပါသည်။
အဓိပ္ပာယ် အနက်အတိုင်း မှတ်ရာ၏။
ဥပဇ္ဈာယ်ဆရာ၏အင်္ဂါရပ်များ ဆယ်ဝါ ရပြီးဖြစ်ခြင်း။
ပါတိမောက် သိက္ခာပုဒ်များကို အကျယ်ဖွင့်ပြသော ဘိက္ခုဝိဘင်း, ဘိက္ခုနီဝိဘင်း နှစ်မျိုးကို တတ်သိနားလည်ခြင်း။
ကံကြီး ကံငယ်ပြုလုပ်နည်းကို နားလည်ခြင်း။
မဟာဝါ စူဠဝါ ခန္ဓက၌ လာသော အကြောင်းအရာစုကို နားလည်ခြင်း။
နာမ်တရား, ရုပ်တရားတို့ကို ဟောပြောနိုင်ခြင်း - ဤအင်္ဂါငါးပါးနှင့် ပြည့်စုံလျှင် ဥပဇ္ဈာယ်ပြုလုပ်နိုင်ပါသည်။
ဆယ်ဝါ-ပြည့်တင်း၊ ဝိဘင်း နှစ်ဖြာ၊ ကမ္မာ ကမ္မ၊ ခန္ဓက ပုဒ်၊ နာမ်ရုပ် ပိုင်ပိုင်၊ ဟော ပြနိုင်၊ ကျောင်းထိုင် ၅-အင်္ဂါ။
ဥပဇ္ဈာယ်ယူရမည့်အချိန် ယခုကာလ ဆရာတော်များ သာမဏေဖြစ်ပြီးမှ ဥပဇ္ဈာယ်ပေးယူမှုကို ပြုကြလေသည်။
ကျမ်းရေးသူ ထင်မြင်ချက် ပဌမံ ဥပဇ္ဈံ ဂဟာပေတဗ္ဗော ဟူ၍ လည်းကောင်း၊ အထဿ ဥပဇ္ဈာယေန ဝါ အာစရိယေန ဝါ ဗုဒ္ဓံ သရဏံ ဂစ္ဆာမီတိအာဒိနာ နယေန သရဏာနိ ဒါတဗ္ဗာနိ''' ဟူသော အဋ္ဌကထာကိုထောက်၍ လည်းကောင်း သရဏဂုံ မဆောက်တည်မီ ဥပဇ္ဈာယ် ယူသင့်သည်ဟု ထင်မြင် ယူဆပေသည်။
ဥပဇ္ဈာယ်ဆရာနိဿရည်းဆရာတို့၏ အင်္ဂါရပ်များ ဖြစ်ပေါ်လာသော တွေးတောမှုသံသယ ကုက္ကုစ္စကို တရားသဖြင့် ပယ်ဖျောက်ခြင်းငှာ စွမ်းနိုင်ခြင်း(ဖျောက်ခြင်း၊ ပျောက်စေခြင်းငှာ စွမ်းနိုင်ခြင်း) အာပတ်မှထမြောက်ကြောင်းဖြစ်သော ဒေသနာဂါမ် ဝုဋ္ဌာနဂါမ် အခြင်းအရာကိုသိခြင်း။
အနီးနေတပည့် အတူနေတပည့်တို့ကို မြင့်မြတ်သောကျင့်ဝတ်သိက္ခာဟူသော မဟာဝါခန္ဓက စူဠဝါခန္ဓကတို့၌ အကျုံးဝင်သော အာဘိသမာစာရိက သီလသိက္ခာ၌ ကျင့်စေခြင်းငှာ စွမ်းနိုင်ခြင်း။
အကျင့်မြတ်၏အစဖြစ်သော သိက္ခာဟူသော ဥဘတောဝိဘင်း၌ အကျုံးဝင်သော အာဒိ ဗြဟ္မစရိယက သီလသိက္ခာ၌ ဆုံးမခြင်းငှာ စွမ်းနိုင်ခြင်း။
အချင်းချင်း ရောယှက်ခြင်းကင်းသော အဘိဓမ္မာနာမ်ရုပ်အပိုင်းအခြား၌ ဆုံးမခြင်းငှာစွမ်းနိုင်ခြင်း။
အချင်းချင်း ရောယှက်ခြင်းကင်းသော အလုံးစုံသောဝိနည်းပိဋက၌ ဆုံးမခြင်းငှာ စွမ်းနိုင်ခြင်း။
ဖြစ်ပေါ်လာတိုင်းသော မိစ္ဆာအယူကိုတရားသဖြင့် ဖြေချွတ်စိမ့်သောငှာ စွမ်းနိုင်ခြင်း (ကင်း ခြင်း၊ ကင်းစေခြင်းငှာ စွမ်းနိုင်ခြင်းလည်းဟူ။
) အာပတ်သင့်သည်ကိုသိခြင်း (ဥဘတောဝိဘင်းဖြင့်သိအပ်သော အာပတ္တိဝါရကိုသိခြင်း)။
အာပတ်မသင့်သည်ကို သိခြင်း၊ (ဥဘတောဝိဘင်းဖြင့် သိအပ်သော အနာပတ္တိဝါရကို သိခြင်း)။
လဟုကအာပတ်ကိုသိခြင်း (ဥဘတောဝိဘင်းဖြင့်သိအပ်သော လဟုကအာပတ္တိဝါရကို သိခြင်း)။
ဂရုကအာပတ်ကိုသိခြင်။
(ဥဘတောဝိဘင်းဖြင့် သိအပ်သော ဂရုကအာပတ္တိဝါရကိုသိခြင်း)။
ပါတိမောက်နှစ်ပါးတို့ကို အကျယ်ရ၏။
ကောင်းစွာဝေဖန်နိုင်၏။
ကောင်းစွာဖြစ်ခြင်းရှိ၏။
ကျေကျေပွန်ပွန်ရ၏။
သုတ်မာတိကာအားဖြင့်ဖြစ်စေ သဒ္ဒါပုဒ်ဗျည်း ဝိဘင်းအကျယ်အားဖြင့်ဖြစ်စေ ကောင်းစွာဆုံးဖြတ်နိုင်၏။
(ဥဘတောဝိဘင်းကို ဝါစုဂ္ဂတနှုတ်တက်ရွရွရ၍ အဋ္ဌကထာနှင့်တကွ ကောင်းစွာနားလည်ခြင်းဟူ၏) ဆယ်ဝါ၊ ဆယ်ဝါထက် အလွန်ရှိသည်လည်းဖြစ်ခြင်း (ပဉ္စင်းခံသည့်နေ့မှစ၍ ၁၀ နှစ်လုံးလုံး ပြည့်ရမည်ဟူ၏) (ဝိမတိ) ဤတစ်ဆယ့်သုံးပါးသော အင်္ဂါလက္ခဏာရပ်များနှင့် ပြည့်စုံမှသာလျှင် ဥပဇ္ဈာယ်ပေးခြင်း နိဿရည်းပေးခြင်းတို့၌ အနာပတ္တိဝါရသို့ လုံးလုံးသက်ဝင်သည်။
တစ်ပါးပါးသော အင်္ဂါလက္ခဏာ မပြည့်မစုံ ချွတ်ယွင်းလျှင် ဥပဇ္ဈာယ်နိဿရည်းပေးတိုင်း ပေးတိုင်းသော ကာလတို့၌ အာပတ္တိဝါရသို့ သက်ဝင်သည်။
(စံကျောင်း ‘စူပါနိသျသစ်၊ စာ-၁၀၄) ကိုးကား Category:ရဟန်းဝိနည်းများ။
ဦးမင်းသိမ်း သည် မြန်မာလူမျိုး သံအမတ်ကြီးဖြစ်သည်။
လက်ရှိတွင် ဩစတြီးယားနိုင်ငံ ဗီယင်နာ မြို့အခြေစိုက် ကုလသမဂ္ဂရုံး၌ မြန်မာနိုင်ငံဆိုင်ရာ အမြဲတမ်းကိုယ်စားလှယ်အဖြစ် တာဝန်ထမ်းဆောင်နေသူဖြစ်သည်။
ယင်းအပြင် ဩစတြီးယားသမ္မတနိုင်ငံဆိုင်ရာ မြန်မာသံအမတ်ကြီး အဖြစ်လည်းတာဝန်ထမ်းဆောင်နေသည်။
၎င်းသည် ထိုရာထူးမတိုင်မှီ နိုင်ငံခြားရေးဝန်ကြီးဌာန သံတမန်ရေးရာဦးစီးဌာန ညွန်ကြားရေးမှူးချုပ် တာဝန်ကိုထမ်းဆောင်ခဲ့သည်။
ပညာရေး ရန်ကုန်တက္ကသိုလ်မှ ရူပဗေဒသိပ္ပံဘွဲ့ ရရှိထားသူဖြစ်သည်။
တောင်ကိုရီးယားနိုင်ငံ ဆိုးလ်မြို့ရှိ “Chung-Ang” တက္ကသိုလ်မှ နိုင်ငံတကာလေ့လာရေး မဟာဘွဲ့နှင့် ဝါရှင်တန်ဒီစီရှိ “Johns Hopkins” တက္ကသိုလ်မှ နိုင်ငံတကာ ပြည်သူ့ရေးရာမူဝါဒ မဟာဘွဲ့တို့ကို ရရှိထားသူဖြစ်သည်။
ဝန်ထမ်းဘဝ ၁၉၉၃-၁၉၉၈ ကာလ နိုင်ငံခြားရေးဝန်ကြီးဌာန နိုင်ငံရေးရာဦးစီးဌာန ဌာနခွဲမှူး။
၁၉၉၈ -၂၀၀၂ ကာလ ပထမအတွင်းဝန်၊ဒုတိယအတွင်းဝန် တိုကျိုရှိ မြန်မာသံရုံး။
၂၀၀၂-၂၀၀၅ ကာလ နိုင်ငံခြားရေးဝန်ကြီးဌာန နိုင်ငံရေးရာဦးစီးဌာန လက်ထောက်ညွှန်ကြားရေးမှူး။
၂၀၀၅-၂၀၀၈ ကာလ လာအိုနိုင်ငံ ပထမ အတွင်းဝန်၊ အတိုင်ပင်ခံ၊ ဗီယင်ကျန်းမြို့ရှိ မြန်မာသံရုံး တွင် ပထမအတွင်းဝန်နှင့်ကောင်စစ်ဝန်။
၂၀၀၈-၂၀၁၃ တွင် မဟာဗျူဟာလေ့လာရေးနှင့် လေ့ကျင့်ရေးဦးစီးဌာန ဒုတိယညွှန်ကြားရေးမှူး။
၂၀၁၃-၂၀၁၆ တွင် အမေရိကန်နိုင်ငံဆိုင်ရာ မြန်မာသံရုံးတွင် ကောင်စစ်ဝန်၊သံမှူးကြီး နှင့် ဒုတိယသံရုံးအကြီးအကဲ။
၂၀၁၆-၂၀၁၇ တွင် နိုင်ငံခြားရေးဝန်ကြီးဌာန သံတမန်ရေးရာဦးစီးဌာန ဒုတိယညွှန်ကြားရေးမှူးချုပ်။
၂၀၁၇-၂၀၁၉ တွင် နိုင်ငံခြားရေးဝန်ကြီးဌာန အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ဒုတိယညွှန်ကြားရေးမှူးချုပ်။
၂၀၁၉-၂၀၂၀ တွင် နိုင်ငံခြားရေးဝန်ကြီးဌာန သံတမန်ရေးရာဦးစီးဌာန ညွန်ကြားရေးမှူးချုပ်။
ပုဂ္ဂိုလ်ရေးဘဝ ဦးမင်းသိန်းသည် အိမ်ထောင်ရှိပြီး သား၂ဦးရှိသည်။
ဇနီးဖြစ်သူ ဒေါ်မျိုးပပထွန်း မှာ နိုင်ငံခြားရေးဝန်ကြီးဌာန မှ အရာထမ်းတစ်ဦးဖြစ်သည်။
ဇနီးဖြစ်သူသည် ဂျီနီဗာမြို့ရှိ မြန်မာရုံးအဖွဲ့တွင် သံမှူးကြီးတာဝန် ထမ်းဆောင်ခဲ့သူလည်း ဖြစ်သည်။
၂၀၂၅ ခုနှစ်၊စက်တင်ဘာ ၁၇ ရက် တွင် အမျိုးသားကာကွယ်ရေးနှင့်လုံခြုံရေးကောင်စီသည် နိုင်ငံခြားရေးဝန်ကြီးဌာန၊ နိုင်ငံရေးရာဦးစီးဌာနမှ ဒုတိယညွှန်ကြားရေးမှူးချုပ် ဒေါ်မျိုးပပထွန်းကို ယင်းဦးစီးဌာန၏ ညွှန်ကြားရေးမှူးချုပ်အဖြစ် ခန့်ထားခဲ့သည်။
ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:သက်ရှိထင်ရှားပုဂ္ဂိုလ်များ။
နာဂဘာသာစကားများသည် ကူကီး-ချင်း-နာဂ ဘာသာစကားများ အောက်တွင် ပထဝီဝင်နှင့် တိုင်းရင်းသားလူမျိုးစုဖွဲ့ထားသည့် ဘာသာစကားဖြစ်ပြီး နာဂ ချင်း လူမျိုးများအများစု ပြောဆိုကြသည်။
ကဏ္ဍ:နာဂလူမျိုး။
ကူကီး-ချင်းနွယ်–နာဂနွယ် ဘာသာစကားများသည် Ethnologue မှအသုံးပြုသော James Matisoff ၏ အမျိုးအစားခွဲခြားမှုတွင် တရုတ်-တိဗက်မိသားစု၏ ပထဝီဝင်ဘာသာစကားများ အစုအဝေးတစ်ခုဖြစ်ပြီး ၎င်းကို monophyletic မဟုတ်သော "Tibeto-Burman" အောက်တွင် အုပ်စုဖွဲ့ထားသည်။
SIL Ethnologue ၎င်းတို့၏ မျိုးရိုးစဉ်ဆက် ဆက်နွယ်မှုသည် အချင်းချင်းရော တရုတ်-တိဗက်ပြည်၏ ကျန်ရှိသော ဆက်ဆံရေးကို မဖြေရှင်းနိုင်သော်လည်း Matisoff သည် ၎င်းတို့အား အဆင်ပြေစေရန် စောင့်ဆိုင်းနေသော နောက်ထပ် သုတေသနတစ်ခုအဖြစ် ပေါင်းစပ်ထားသည်။
thumb လက်အုပ်ချီဟန်, ရှိခိုးဟန်ဖြစ်သည်။
သဗ္ဗရာဇိန္ဒြမုဒြာဟူ၍၎င်း, သမ္ဗုဋဉ္ဇလီမုဒြာဟူ၍၎င်း ခေါ်တွင်သေးသည်။
နမက္ကာရမုဒြာနှင့်လည်း ဆင်တူသည်။
ဝန္ဒနီမုဒြာဟုလည်း ခေါ်တွင်သည်။
လက်အုပ်ချီမိုး ရှိခိုးပူဇော်ဟန်ဖြစ်ရာ ပုံဟန်နှစ်မျိုးတွေ့ရသည်။